Inimesed said neandertallastega harva järglasi
#000005
Inimese ja neandertallase paaritumine oli haruldane või sündis selle tulemusel harva elujõulisi järglasi, näitas värske uuring.
#000007
Varem on teadlased avastanud, et tänapäevastel inimestel leidub jälgi neandertallaste geenidest. Hinnanguliselt 1- 4% tänapäeva eurooplaste geenidest on pärit neandertallastelt.
#000008
Berni ja Genfi ülikoolide teadlased lõid tänaste inimeste neandertaali päritolu hindamiseks arvutusmudeli, mis põhineb erinevatele ristumistasemetele, simuleerides võimalikke ristumisi pärast umbes 50 000 aastat tagasi toimunud inimeste väljarännet Aafrikast ning neandertallaste aladele jõudmist. Nad rakendasid seda mudelit tänaste hiinlaste ja prantslaste DNA näidiste peal.
#000009
Eeldades, et vastastikkust paaritumist esines umbes 10 000 aasta jooksul, võis edukat ristumist arvutuste järgi esineda keskmiselt 23 kuni 50 aasta tagant. Berni ülikooli populatsioonigeneetiku Laurent Excoffier sõnul oleks sagedasema eduka ristumise korral saanud inimestest neandertallased.
#000011
Võimalik, et ristumine neandertallastega oli siiski sagedasem, kuid selle tulemusel tekkinud hübriidpopulatsioonid surid välja enne, kui need jõudsid kaasaegse inimese genoomi märkimisväärse jälje jätta. Excoffier sõnul oleks sel juhul siiski inimese genoomis leiduv neandertali päritolu DNA praegu täheldatavaga võrreldes hajutatum ja muutlikum.
#000012
Uue mudeli järgi peaks eurooplased ja asiaadid olema neandertallastest esivanematelt pärinud erinevad tunnused, sest pärast nende populatsioonide lahknemist pidi ka geenide segunemine toimuma erinevalt. Teadlaste arvutuste põhjal on umbes kolmandik eurooplaste ja asiaatide neandertali päritolu DNAst sama, ülejäänu aga erinev.
#000013
Excoffier sõnul võib neandertali päritolu DNA erinevuste uurimine erinevates populatsioonides võimaldada kindlaks määrata, kus kahe liigi ristumised toimusid ning selle abil omakorda täpsemalt kaardistada meie esivanemate rände teekondi.
#000014
Edaspidi on samuti võimalik uurida inimese põlvnemist Siberis elanud Denisova inimestest, kes tegid sugu tänaste inimeste esivanematega Austraaliast põhja ja loodesse jäävas Melaneesia piirkonnas. Melanleeslaste DNA sisaldab 4-6 protsenti Denisova inimese DNAd.
#000015
Hiljutise uuringu järgi ristusid inimesed sugulasliikidega ka Aafrikas.
#000016
Neandertallaste geenid annavad mõnele eurooplasele lapikuma pea
#000017
Eesti inimesed saavad lapsi üha enam peale "parim enne" möödumist
#000024
Animatsioon: geneetika selgitab, kust on pärit eestlaste esiisad
#000027
Hiina-tiibeti keeled pärinevad Kollase jõe kaldailt
#000028
Eesti juurtega astronaut rääkis Tartus noortele oma tööst
#000036
Doktoritöö näitab, kuidas elukeskkond võib rahvuslikku kuuluvust muuta
#000037
Mis on majanduslik vägivald ja miks seda Eestis ei karistata?
#000040
Lindude pereelus peitub võti inimeste abielukriiside mõistmiseks
#000041
Teadlane: maailm ei ole aja jooksul muutunud vägivaldseks ja ebaturvaliseks
#000042
Hirmust ja eelarvamustest immigratsiooniuurija pilgu läbi
#000046
Arutelu orientalistidega: kas enesetaputerroristil on tagasiteed?
#000047
Etnobotaanik: looduslike taimede kasutus tuleb n-ö emapiimaga kätte saada
#000048